Os puestos d'importancia comunitaria (PIC) son zonas d'Europa designadas d'interés comunitario por a suya potencial contribución a restaurar l'habitat natural, incluyendo-ie os ecosistemas y a biodiversidat d'a fauna y flora silvestres. Emanan d'a directiva 92/43/CEE d'a Unión Europea y son una figura de protección temporal que pasarán a convertirse en Zonas Especials de Conservación (ZEC), integradas en o Rete Natura 2000, a on que tamién se troban as Zonas d'Especial Protección pa las Aus (ZEPA), que en muitas ocasions coinciden territorialment con as ZEC.